Covid-19-statistieke: Meer as 700 sterftes(Argieffoto: Vincent Thian/AP) Suid-Afrika het 712 nuwe Covid-19-sterftes bevestig, wat die algehele sterftesyfer weens Covid-19 nou op 35 852 te staan bring. Dr. Zweli Mkhize, minister van gesondheid, sê 97 bykomende sterftes is in die Oos-Kaap aangemeld, 21 in die Vrystaat, 114 in Gauteng, 232 in KwaZulu-Natal, 11 in Limpopo, 10 in Mpumalanga, 50 in Noordwes en 162 in die Wes-Kaap. Altesaam 74 830 nuwe Covid-19-toetse is sedert die vorige verslag gedoen en meer as 7,4 miljoen sedert die uitbreking van die pandemie. Uit die altesaam 1 296 806 mense wat reeds positief vir die virus getoets het, het 1 049 740 reeds herstel, ŉ koers van 80,9%. Só lyk aktiewe gevalle: Oos-Kaap: 7 018 Vrystaat: 9 404 Gauteng: 49 162 KwaZulu-Natal: 67 583 Limpopo: 10 952 Mpumalanga: 9 720 Noordwes: 12 559 Noord-Kaap: 3 883 Wes-Kaap: 40 933 Totaal: 211 214